**LĒMUMS**

Liepājā

|  |  |  |
| --- | --- | --- |
| 2022.gada 17.martā | Nr.88/5  (prot. Nr.5, 9.§) |  |

Par sadarbības līguma noslēgšanu ar

Latvijas Republikas prokuratūru

Lai Latvijas Republikas prokuratūra tiešsaistes datu pārraides režīmā no Liepājas valstspilsētas pašvaldības saņemtu un apstrādātu fizisko personu datus, proti, lai iegūtu informāciju par personai piešķirto maznodrošinātas vai trūcīgas personas statusu, lemjot jautājumu par sodu, procesuālo izdevumu piedziņu no valsts līdzekļiem vai pārstāvja uzaicināšanu, izmantojot Liepājas valstspilsētas pašvaldības lietojumprogrammu “Pašvaldības sociālās palīdzības administrēšanas informācijas sistēma” un Latvijas Republikas prokuratūras pārziņā esošo Prokuratūras informācijas sistēmu, pamatojoties uz Valsts pārvaldes iekārtas likuma 55.panta otro daļu un 61.pantu, Ministru kabineta 2010.gada 13.aprīļa noteikumiem Nr.357 “Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu” un likuma “Par pašvaldībām” 21.panta pirmo daļu, Liepājas valstspilsētas pašvaldības dome **nolemj:**

1. Noslēgt sadarbības līgumu par datu sniegšanu no Pašvaldības sociālās palīdzības administrēšanas informācijas sistēmas ar Latvijas Republikas prokuratūru (pielikumā).

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt 1.punktā minēto sadarbības līgumu, kā arī līguma grozījumus, kas neskar līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Liepājas pilsētas Domes Sociālajam dienestam, Latvijas Republikas prokuratūrai | |